فیصل نصیر

میجر جنرل فیصل نصیر ایک معروف پاکستانی جنرل اور جاسوس ہیں جو انٹر سروسز انٹیلی جنس (آئی ایس آئی) کے کاؤنٹر انٹیلی جنس کے موجودہ ڈائریکٹر جنرل ہیں۔ اسے "ڈرٹی ہیری" کے نام سے بھی جانا جاتا ہے۔

دور ملازمت 
1992 میں فیصل نصیر پاک فوج میں بھرتی ہوئے۔  بلوچستان اور سندھ میں ان کے اہم کردار نے انہیں 'سپر جاسوس' کا خطاب دیا۔ 

2018 میں ایک بریگیڈیئر کے طور پر اپنے دور میں، انہیں تمغہ بسالت سے نوازا گیا، جو کہ ایک ممتاز خدمت کا اعزاز ہے۔  

جولائی 2022 میں انہیں میجر جنرل کے عہدے پر ترقی دی گئی۔  بعد میں، اسی سال، انہیں ڈائریکٹر جنرل (کاؤنٹر انٹیلی جنس) ڈی جی (سی) کے طور پر نامزد کیا گیا، اس مرحلے نے مؤثر طریقے سے انہیں آئی ایس آئی کا سیکنڈ ان کمانڈ بنا دیا، جو اندرونی سلامتی اور انسداد انٹیلی جنس کی نگرانی کرتا تھا۔  وہ پاکستانی ملٹری انٹیلی جنس میں اعلیٰ ترین عہدے پر فائز ہیں، آئی ایس آئی کے ڈائریکٹر جنرل کے بعد دوسرے نمبر پر ہیں۔

تنازعات
آئی ایس آئی پر پاکستانی سیاست میں ملوث ہونے اور حکومتوں کی تبدیلی کی کوششوں کا الزام لگتا رہا ہے ۔ 
اپریل 2022 میں عمران خان نے میجر جنرل فیصل نصیر پر اپنی حکومت کے خاتمے میں شامل ہونے کا الزام لگایا ۔ 

پاکستان تحریک انصاف کی حکومت کے خاتمے کے بعد اس جماعت کے رہنماؤں پر بہت مشکلات آئیں ۔ جن میں سے ایک واقعہ سینیٹر  اعظم سواتی کا بھی تھا جن پر خفیہ  طاقتوں کی طرف سے دباؤ ڈالنے کے لیے ان کی ازدواجی زندگی کی خفیہ ویڈیو ریلیز کرنے کی دھمکی دی گئی ۔ اس حرکت کا الزام لگانے کے لیے اعظم سواتی نے ’آئی ایس آئی کے دو افسران بریگیڈیئر فہیم اور میجر جنرل فیصل نصیر‘ کا نام لیا ۔

اس واقعے کے کچھ دنوں بعد عمران خان پر قاتلانہ حملہ ہوا ۔ عمران خان نے اس واقعے کی ذمہ داری اشارتا  آئی ایس آئی کے ایک حاضر سروس افسر میجر جنرل فیصل نصیر پر ڈالی اور بعد ازاں کھل کر نام بھی لیا ۔ 

اس کے علاوہ عمران خان نے خود پر ہونے والے مبینہ قاتلانہ حملے کی منصوبہ بندی کا الزام بھی جن تین شخصیات پر لگایا ان میں سے ایک میجر جنرل فیصل نصیر کے علاوہ  دیگر دو افراد میں وزیراعظم شہباز شریف اور وفاقی وزیر داخلہ رانا ثنا اللہ شامل ہیں۔
اور اسی وجہ سے عمران خان نے میجر جنرل فیصل نصیر کو ڈرٹی ہیری کا نام دیا ۔ (ڈرٹی ہیری ایک ٹی وی شو کا کردار ہے جو کہ ماورائے عدالت قتل کے حوالے سے مشہور ہے )

تاہم آئي ایس پی آر کی طرف سے ان الزامات کی سخت تردید کی گئی ۔

ایوارڈز اور اعزاز 

 تمغہ بسالت 
 ہلالِ شجاعت

حوالہ جات 

ہلال شجاعت وصول کنندگان
آئی ایس آئی کی شخصیات
پاکستانی جرنیل
پاکستانی جاسوس
بقید حیات شخصیات